Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού της Επιτροπής (ΕΚ) αριθ. 68/2001 της 12ης Ιανουαρίου 2001 σχετικά με την εφαρμογή των άρθρων 87 και 88 της συνθήκης στις ενισχύσεις για επαγγελματική εκπαίδευση

(2003/C 299/07)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XT 28/03

Κράτος μέλος: Ηνωμένο Βασίλειο της Μεγάλης Βρετανίας και της Βόρειας Ιρλανδίας

Περιφέρεια: Σκοτία

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Expansion of Young Large Goods Vehicle (LGV) Driver Scheme

Νομική βάση: The Further and Higher Education (Scotland) Act 1992

Ετήσιες δαπάνες που έχουν προγραμματιστεί στο πλαίσιο του καθεστώος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Ο προϋπολογισμός έχει ως εξής:

2003/2004: 1 εκατομμύριο GBP

2004/2005: 1 εκατομμύριο GBP

2005/2006: 1 εκατομμύριο GBP

Μέγιστη ένταση ενίσχυσης: Η ανώτατη ένταση ενίσχυσης για δαπάνες γενικής εκπαίδευσης κατά κανόνα δεν θα υπερβεί το 50 % για μεγάλες επιχειρήσεις και το 70 % για ΜΜΕ. Επιπλέον, θα προστεθεί ποσοστό 5 % για επιχειρήσεις σε περιοχές του άρθρου 87 παράγραφος 3 στοιχείο γ)

Ημερομηνία εφαρμογής: 1 Απριλίου 2003

Διάρκεια χορήγησης του καθεστώτος ή της μεμονωμένης ενίσχυσης: Έως τις 31 Μαρτίου 2006

Στόχος της ενίσχυσης: Το καθεστώς Young LGV Driver Scheme έχει ως στόχο να αντιμετωπίσει μια αναγνωρισμένη αποτυχία της αγοράς παρέχοντας ένα δομημένο πρόγραμμα εκπαίδευσης και ανάπτυξης για νέους κάτω των 21 ετών που ξεκινούν το επάγγελμα του οδηγού στον τομέα των οδικών μεταφορών και της διανομής. Οι εκπαιδευόμενοι παρακολουθούν ένα δομημένο εκπαιδευτικό πρόγραμμα που οδηγεί σε τίτλο επαγγελματικών σπουδών [Scottish Vocational Qualification (SVQ) ή National Vocational Qualification (NVQ)] επιπέδου 2, και σε δίπλωμα οδήγησης κατηγορίας C με δυνατότητα συνέχειας για την απόκτηση διπλώματος C+Ε.

Οι τομείς των οδικών μεταφορών και της διανομής αντιμετωπίζουν σήμερα πρόβλημα στην πρόσληψη επαρκούς αριθμού οδηγών μεγάλων οχημάτων και πλήττονται από την προοδευτική γήρανση του εργατικού δυναμικού. Η χρηματοδότηση της επέκτασης του καθεστώτος αποβλέπει στην τόνωση του τομέα την επόμενη τριετία και στην αύξηση του αριθμού των νέων οδηγών που προσλαμβάνονται και εκπαιδεύονται βάσει του υφιστάμενου σχεδίου. Παρόμοιο καθεστώς εφαρμόζεται ήδη στην Αγγλία.

Η εκπαίδευση που παρέχεται στο πλαίσιο του καθεστώτος έχει γενικό χαρακτήρα δεδομένου ότι παρέχει εφόδια - τίτλους σπουδών SVQ και NVQ - που μπορούν να μεταφερθούν σε άλλους εργοδότες και να βελτιώσουν σημαντικά τις δυνατότητες απασχόλησης των εργαζομένων. Μπορεί να συμμετάσχει το προσωπικό διαφόρων επιχειρήσεων ενώ η εκπαίδευση και οι σχετικοί τίτλοι σπουδών αναγνωρίζονται και πιστοποιούνται από την Scottish Qualifications Authority, την Qualifications and Curriculum Authority, το βρετανικό υπουργείο εκπαίδευσης και επαγγελματικών προσόντων και το βρετανικό υπουργείο μεταφορών

Οικείοι οικονομικοί τομείς: Υπηρεσίες μεταφορών (μπορούν να συμμετάσχουν όλες οι επιχειρήσεις που κινούν φορτηγά)

Επωνυμία και διεύθυνση της επιδοτούσας αρχής: Scottish Executive Development Department

Contact: David Eaglesham Scottish Executive Development Department Freight and Inland Waterways Branch Victoria Quay Edinburgh EH6 6QQ United Kingdom E-mail: david.eaglesham@scotland.gsi.gov.uk Τηλ. (44-131) 244 08 68 Φαξ (44-131) 244 08 71